
Experiences of the Hungarian electronic toll system

Kulcsszavak: e-útdíj, Közös Közlekedési Politika
Az Európai Unió Közös Közlekedéspolitikája többek között az Egységes Európai Közlekedési Térség kialakítása céljából szükségessé teszi a tagállamoknak, hogy bevezessenek egy elektronikus útdíj rendszert. Számos tagállamban már úthasználattal arányos elektronikus útdíj rendszer működik.
Magyarországon 2013. július 1-jével vezették be az elektronikus útdíj fizetési rendszert és ezzel együtt a feje tetejére állították a közlekedési szektor életét.
A dolgozat célja, hogy feltárja a magyar e-útdíj rendszer bevezetésének körülményeit valamint a négy hónapos működése során kifejtett hatásait.
E célból, a közlekedési szektor kialakulása és fejlődésének áttekintése volt szükséges, majd az ezt követő fejezetben Közös Közlekedéspolitikának fejlődése kerül bemutatásra melyet a magyar e-útdíj rendszer követ. Kutatásom során számos interjút készíthettem illetve témához kapcsolódó konferencián vehettem részt, ahol a gazdaság résztvevői osztották meg tapasztalataikat és javaslataikat.
Az e-útdíj rendszer ma működik és az útdíjszedésből befolyt összeg ma már több mint 50 milliárd Ft-ra tehető. A fuvarozóknak szembesülniük kellett a váratlanul magas megtett úttal arányos díjjal, habár ők maguk is egyetértenek, hogy ez egy szükséges lépés volt. A szállítási ipar mindazonáltal nem képes finanszírozni ezt a terhet, így, a végén, a vevők fizetik ezt meg.



